Vaya con Dios: «The promise»
(Pias) 

Variert musikk fra belgiske Vaya con Dios. 

Vokalisten Dani Klein er belgiske Vaya con Dias. 
Hun skriver de fleste av sangene og preger musikken til gruppen med sin særegne, spesiele og dramatiske stemme. 

På gruppas første album siden «What's a woman» i 1998 beveger Vaya con Dios seg både innom reggae, litt sigøynermusikk, blues, jazz, litt arabisk og tysk kabarettradisjon. 
Vaya con Dios synger på sitt nye album både på engelsk, fransk, tysk og spansk. 
Stor variasjon til tross er dette et nokså jevnt album, småkoselig uten de helt store musikalske opplevelsene. 

Lytt til «Je l'aime», «Don't deny» og «Es Wird chon wieder gehn», tre sanger som viser bredden og er best på dette albummet. 
